פרשת תולדת התשע"ח

הרב ארי דוד קאהן adk1010@gmail.com

1. **בראשית פרק כה, יט-לד**

(יט) וְאֵ֛לֶּה תּוֹלְדֹ֥ת יִצְחָ֖ק בֶּן־אַבְרָהָ֑ם אַבְרָהָ֖ם הוֹלִ֥יד אֶת־יִצְחָֽק: (כ) וַיְהִ֤י יִצְחָק֙ בֶּן־אַרְבָּעִ֣ים שָׁנָ֔ה בְּקַחְתּ֣וֹ אֶת־רִבְקָ֗ה בַּת־בְּתוּאֵל֙ הָֽאֲרַמִּ֔י מִפַּדַּ֖ן אֲרָ֑ם אֲח֛וֹת לָבָ֥ן הָאֲרַמִּ֖י ל֥וֹ לְאִשָּֽׁה: (כא) וַיֶּעְתַּ֨ר יִצְחָ֤ק לַֽה֙' לְנֹ֣כַח אִשְׁתּ֔וֹ כִּ֥י עֲקָרָ֖ה הִ֑וא וַיֵּעָ֤תֶר לוֹ֙ ה֔' וַתַּ֖הַר רִבְקָ֥ה אִשְׁתּֽוֹ: (כב) וַיִּתְרֹֽצֲצ֤וּ הַבָּנִים֙ בְּקִרְבָּ֔הּ וַתֹּ֣אמֶר אִם־כֵּ֔ן לָ֥מָּה זֶּ֖ה אָנֹ֑כִי וַתֵּ֖לֶךְ לִדְרֹ֥שׁ אֶת־הֽ': (כג) וַיֹּ֨אמֶר ה֜' לָ֗הּ שְׁנֵ֤י גוֹיִם֙ בְּבִטְנֵ֔ךְ וּשְׁנֵ֣י לְאֻמִּ֔ים מִמֵּעַ֖יִךְ יִפָּרֵ֑דוּ וּלְאֹם֙ מִלְאֹ֣ם יֶֽאֱמָ֔ץ וְרַ֖ב יַעֲבֹ֥ד צָעִֽיר: (כד) וַיִּמְלְא֥וּ יָמֶ֖יהָ לָלֶ֑דֶת וְהִנֵּ֥ה תוֹמִ֖ם בְּבִטְנָֽהּ: (כה) וַיֵּצֵ֤א הָרִאשׁוֹן֙ **אַדְמוֹנִ֔י** כֻּלּ֖וֹ **כְּאַדֶּ֣רֶת שֵׂעָ֑ר** וַיִּקְרְא֥וּ שְׁמ֖וֹ עֵשָֽׂו: (כו) וְאַֽחֲרֵי־כֵ֞ן יָצָ֣א אָחִ֗יו וְיָד֤וֹ אֹחֶ֙זֶת֙ בַּעֲקֵ֣ב עֵשָׂ֔ו וַיִּקְרָ֥א שְׁמ֖וֹ יַעֲקֹ֑ב וְיִצְחָ֛ק בֶּן־שִׁשִּׁ֥ים שָׁנָ֖ה בְּלֶ֥דֶת אֹתָֽם: (כז) וַֽיִּגְדְּלוּ֙ הַנְּעָרִ֔ים וַיְהִ֣י עֵשָׂ֗ו אִ֛ישׁ יֹדֵ֥עַ צַ֖יִד אִ֣ישׁ שָׂדֶ֑ה וְיַעֲקֹב֙ אִ֣ישׁ תָּ֔ם יֹשֵׁ֖ב אֹהָלִֽים: (כח) וַיֶּאֱהַ֥ב יִצְחָ֛ק אֶת־עֵשָׂ֖ו כִּי־צַ֣יִד בְּפִ֑יו וְרִבְקָ֖ה אֹהֶ֥בֶת אֶֽת־יַעֲקֹֽב: (כט) וַיָּ֥זֶד יַעֲקֹ֖ב **נָזִ֑יד** וַיָּבֹ֥א עֵשָׂ֛ו מִן־הַשָּׂדֶ֖ה וְה֥וּא עָיֵֽף: (ל) וַיֹּ֨אמֶר עֵשָׂ֜ו אֶֽל־יַעֲקֹ֗ב הַלְעִיטֵ֤נִי נָא֙ **מִן־הָאָדֹ֤ם** **הָאָדֹם֙** הַזֶּ֔ה כִּ֥י עָיֵ֖ף אָנֹ֑כִי עַל־כֵּ֥ן קָרָֽא־שְׁמ֖וֹ **אֱדֽוֹם**: (לא) וַיֹּ֖אמֶר יַעֲקֹ֑ב מִכְרָ֥ה כַיּ֛וֹם אֶת־בְּכֹֽרָתְךָ֖ לִֽי: (לב) וַיֹּ֣אמֶר עֵשָׂ֔ו הִנֵּ֛ה אָנֹכִ֥י הוֹלֵ֖ךְ לָמ֑וּת וְלָמָּה־זֶּ֥ה לִ֖י בְּכֹרָֽה: (לג) וַיֹּ֣אמֶר יַעֲקֹ֗ב הִשָּׁ֤בְעָה לִּי֙ כַּיּ֔וֹם וַיִּשָּׁבַ֖ע ל֑וֹ וַיִּמְכֹּ֥ר אֶת־בְּכֹרָת֖וֹ לְיַעֲקֹֽב: (לד) וְיַעֲקֹ֞ב נָתַ֣ן לְעֵשָׂ֗ו לֶ֚חֶם וּנְזִ֣יד עֲדָשִׁ֔ים וַיֹּ֣אכַל וַיֵּ֔שְׁתְּ וַיָּ֖קָם וַיֵּלַ֑ךְ וַיִּ֥בֶז עֵשָׂ֖ו אֶת־הַבְּכֹרָֽה:

1. **בראשית פרק ט, ד-ו**

(ד) אַךְ־בָּשָׂ֕ר בְּנַפְשׁ֥וֹ **דָמ֖וֹ** לֹ֥א תֹאכֵֽלוּ: (ה) וְאַ֨ךְ **אֶת־דִּמְכֶ֤ם** לְנַפְשֹֽׁתֵיכֶם֙ אֶדְרֹ֔שׁ מִיַּ֥ד כָּל־חַיָּ֖ה אֶדְרְשֶׁ֑נּוּ וּמִיַּ֣ד **הָֽאָדָ֗ם** מִיַּד֙ אִ֣ישׁ אָחִ֔יו אֶדְרֹ֖שׁ אֶת־נֶ֥פֶשׁ **הָֽאָדָֽם**: (ו) שֹׁפֵךְ֙ **דַּ֣ם** **הָֽאָדָ֔ם בָּֽאָדָ֖ם דָּמ֣וֹ** יִשָּׁפֵ֑ךְ כִּי בְּצֶ֣לֶם אֱלֹהִ֔ים עָשָׂ֖ה **אֶת־הָאָדָֽם**:

1. **שמואל א פרק טז, א-יג**

(א) וַיֹּ֨אמֶר ה֜' אֶל־שְׁמוּאֵ֗ל עַד־מָתַי֙ אַתָּה֙ מִתְאַבֵּ֣ל אֶל־שָׁא֔וּל וַאֲנִ֣י מְאַסְתִּ֔יו מִמְּלֹ֖ךְ עַל־יִשְׂרָאֵ֑ל מַלֵּ֨א קַרְנְךָ֜ שֶׁ֗מֶן וְלֵ֤ךְ אֶֽשְׁלָחֲךָ֙ **אֶל־יִשַׁ֣י בֵּֽית־הַלַּחְמִ֔י** כִּֽי־ רָאִ֧יתִי בְּבָנָ֛יו לִ֖י מֶֽלֶךְ: … (ד) וַיַּ֣עַשׂ שְׁמוּאֵ֗ל אֵ֚ת אֲשֶׁ֣ר דִּבֶּ֣ר ה֔' וַיָּבֹ֖א בֵּ֣ית לָ֑חֶם וַיֶּחֶרְד֞וּ זִקְנֵ֤י הָעִיר֙ לִקְרָאת֔וֹ וַיֹּ֖אמֶר שָׁלֹ֥ם בּוֹאֶֽךָ: (ה) וַיֹּ֣אמֶר׀ שָׁל֗וֹם **לִזְבֹּ֤חַ לַֽה֙' בָּ֔אתִי** הִֽתְקַדְּשׁ֔וּ וּבָאתֶ֥ם אִתִּ֖י בַּזָּ֑בַח וַיְקַדֵּ֤שׁ אֶת־יִשַׁי֙ וְאֶת־בָּנָ֔יו וַיִּקְרָ֥א לָהֶ֖ם לַזָּֽבַח: (ו) וַיְהִ֣י בְּבוֹאָ֔ם וַיַּ֖רְא אֶת־אֱלִיאָ֑ב וַיֹּ֕אמֶר אַ֛ךְ נֶ֥גֶד ה֖' מְשִׁיחֽוֹ: (ז) וַיֹּ֨אמֶר ה֜' אֶל־שְׁמוּאֵ֗ל אַל־תַּבֵּ֧ט אֶל־מַרְאֵ֛הוּ וְאֶל־גְּבֹ֥הַּ קוֹמָת֖וֹ כִּ֣י מְאַסְתִּ֑יהוּ כִּ֣י׀ לֹ֗א אֲשֶׁ֤ר יִרְאֶה֙ הָאָדָ֔ם כִּ֤י הָֽאָדָם֙ יִרְאֶ֣ה לַעֵינַ֔יִם וַה֖' יִרְאֶ֥ה לַלֵּבָֽב: (ח) וַיִּקְרָ֤א יִשַׁי֙ אֶל־אֲבִ֣ינָדָ֗ב וַיַּעֲבִרֵ֖הוּ לִפְנֵ֣י שְׁמוּאֵ֑ל וַיֹּ֕אמֶר גַּם־בָּזֶ֖ה לֹֽא־בָחַ֥ר הֽ': (ט) וַיַּעֲבֵ֥ר יִשַׁ֖י שַׁמָּ֑ה וַיֹּ֕אמֶר גַּם־בָּזֶ֖ה לֹא־בָחַ֥ר הֽ': (י) וַיַּעֲבֵ֥ר יִשַׁ֛י שִׁבְעַ֥ת בָּנָ֖יו לִפְנֵ֣י שְׁמוּאֵ֑ל וַיֹּ֤אמֶר שְׁמוּאֵל֙ אֶל־יִשַׁ֔י לֹא־בָחַ֥ר ה֖' בָּאֵֽלֶּה: (יא) וַיֹּ֨אמֶר שְׁמוּאֵ֣ל אֶל־יִשַׁי֘ הֲתַ֣מּוּ הַנְּעָרִים֒ וַיֹּ֗אמֶר ע֚וֹד שָׁאַ֣ר הַקָּטָ֔ן וְהִנֵּ֥ה רֹעֶ֖ה בַּצֹּ֑אן וַיֹּ֨אמֶר שְׁמוּאֵ֤ל אֶל־יִשַׁי֙ שִׁלְחָ֣ה וְקָחֶ֔נּוּ כִּ֥י לֹא־נָסֹ֖ב עַד־בֹּא֥וֹ פֹֽה: (יב) וַיִּשְׁלַ֤ח וַיְבִיאֵ֙הוּ֙ **וְה֣וּא אַדְמוֹנִ֔י עִם־יְפֵ֥ה עֵינַ֖יִם וְט֣וֹב רֹ֑אִי** פ וַיֹּ֧אמֶר ה֛' ק֥וּם מְשָׁחֵ֖הוּ כִּֽי־זֶ֥ה הֽוּא: (יג) וַיִּקַּ֨ח שְׁמוּאֵ֜ל אֶת־קֶ֣רֶן הַשֶּׁ֗מֶן וַיִּמְשַׁ֣ח אֹתוֹ֘ בְּקֶ֣רֶב אֶחָיו֒ וַתִּצְלַ֤ח רֽוּחַ־ה֙' אֶל־דָּוִ֔ד מֵהַיּ֥וֹם הַה֖וּא וָמָ֑עְלָה וַיָּ֣קָם שְׁמוּאֵ֔ל וַיֵּ֖לֶךְ הָרָמָֽתָה: ס

1. **בראשית רבה (וילנא) פרשת תולדות פרשה סג:ח**

וַיִּמְלְאוּ יָמֶיהָ לָלֶדֶת (בראשית כה, כד), לְהַלָּן חֲסֵרִים וְכָאן מְלֵאִים, לְהַלָּן כְּתִיב (בראשית לח, כז): תְאוֹמִים, **פֶּרֶץ וְזֶרַח שְׁנֵיהֶם צַדִּיקִים**, וְכָאן תוֹמִם, יַעֲקֹב צַדִּיק וְעֵשָׂו רָשָׁע. (בראשית כה, כה): וַיֵּצֵא הָרִאשׁוֹן **אַדְמוֹנִי**, אָמַר רַבִּי חַגַּי בְּשֵׁם רַבִּי יִצְחָק בִּזְכוּת (ויקרא כג, מ): וּלְקַחְתֶּם לָכֶם בַּיּוֹם הָרִאשׁוֹן, אֲנִי נִגְלֶה לָכֶם רִאשׁוֹן, שֶׁנֶּאֱמַר (ישעיה מד, ו): אֲנִי רִאשׁוֹן וַאֲנִי אַחֲרוֹן, וּפוֹרֵעַ לָכֶם מִן הָרִאשׁוֹן, זֶה עֵשָׂו, דִּכְתִיב: וַיֵּצֵא הָרִאשׁוֹן, וּבוֹנֶה לָכֶם רִאשׁוֹן, **זֶה בֵּית הַמִּקְדָּשׁ**, דִּכְתִיב בֵּיהּ (ירמיה יז, יב): כִּסֵּא כָבוֹד מָרוֹם מֵרִאשׁוֹן, **וְאָבִיא לָכֶם רִאשׁוֹן, זֶה מֶלֶךְ הַמָּשִׁיחַ**, דִּכְתִיב בֵּיהּ (ישעיה מא, כז): רִאשׁוֹן לְצִיּוֹן הִנֵּה הִנָּם...**אַדְמוֹנִי**, אָמַר רַבִּי אַבָּא בַּר כַּהֲנָא **כְּאִלּוּ שׁוֹפֵךְ דָּמִים**, וְכֵיוָן שֶׁרָאָה שְׁמוּאֵל אֶת דָּוִד אַדְמוֹנִי, דִּכְתִיב (שמואל א טז, יב): וַיִּשְׁלַח וַיְבִיאֵהוּ וְהוּא אַדְמוֹנִי, **נִתְיָרֵא וְאָמַר אַף זֶה שׁוֹפֵךְ דָּמִים כְּעֵשָׂו. אָמַר לוֹ הַקָּדוֹשׁ בָּרוּךְ הוּא (שמואל א טז, יב): עִם יְפֵה עֵינַיִם, עֵשָׂו מִדַּעַת עַצְמוֹ הוּא הוֹרֵג אֲבָל זֶה מִדַּעַת סַנְהֶדְרִין הוּא הוֹרֵג.**

1. **בראשית פרק כט, טז-יז**

(טז) וּלְלָבָ֖ן שְׁתֵּ֣י בָנ֑וֹת שֵׁ֤ם הַגְּדֹלָה֙ לֵאָ֔ה וְשֵׁ֥ם הַקְּטַנָּ֖ה רָחֵֽל: (יז) **וְעֵינֵ֥י לֵאָ֖ה רַכּ֑וֹת** וְרָחֵל֙ הָֽיְתָ֔ה יְפַת־תֹּ֖אַר וִיפַ֥ת מַרְאֶֽה:

1. **בראשית רבה (וילנא) פרשת ויצא פרשה ע סימן טז**

וְעֵינֵי לֵאָה רַכּוֹת (בראשית כט, יז), אֲמוֹרָאִי דְּרַבִּי יוֹחָנָן תִּרְגֵּם קוֹדְמוֹי וְעֵינֵי לֵאָה הֲווֹ רַכִּיכִין חלשים, אֲמַר לֵיהּ עֵינוֹהִי דְּאִמָּךְ הֲווֹ רַכִּיכִין, וּמַהוּ רַכּוֹת, רַכּוֹת מִבִּכְיָה, שֶׁהָיוּ אוֹמְרִים כָּךְ הָיוּ הַתְּנָאִים, הַגְּדוֹלָה לַגָּדוֹל וְהַקְּטַנָּה לַקָּטָן, וְהָיְתָה בּוֹכָה וְאוֹמֶרֶת יְהִי רָצוֹן שֶׁלֹא אֶפֹּל בְּגוֹרָלוֹ שֶׁל רָשָׁע. אָמַר רַב הוּנָא **קָשָׁה הִיא הַתְּפִלָּה שֶׁבִּטְלָה אֶת הַגְּזֵרָה**, וְלֹא עוֹד אֶלָּא שֶׁקָּדְמָה לַאֲחוֹתָה, וְרָחֵל הָיְתָה יְפַת תֹּאַר, עִקַּר סִימָנֶיהָ שֶׁל רָחֵל לֹא הָיְתָה אֶלָּא נָאָה, וְרָחֵל הָיְתָה וגו'.

1. **תרגום אונקלוס בראשית פרשת ויצא פרק כט פסוק יז**

(יז) ועיני לאה **יאיין** ורחל הות שפירא בריוא ויאיא בחזוא:

1. **רשב"ם בראשית פרשת ויצא פרק כט פסוק יז**

רכות - נאות. וורש ב"ל. וכלה שעיניה נאות אין כל גופה צריך בדיקה. ועינים שחורות אינן רכות כלבנות:

1. **דעת זקנים מבעלי התוספות בראשית פרשת ויצא פרק כט פסוק יז**

(יז) ועיני לאה רכות. לשון רך וטוב כלומר שהיתה נראית יפה מתוך שהיו עיניה יפות ונראית רכה וילדה אבל רחל היתה משובחת ביפיה אלא שהיו עיניה כואבות מן הבכי לפי שראתה שתפול לגורלו של עשו לפי שהיתה עקרה ויגרשנה יעקב וישאנה עשו:

1. **בראשית פרק מט, ח-יב**

(ח) יְהוּדָ֗ה אַתָּה֙ יוֹד֣וּךָ אַחֶ֔יךָ יָדְךָ֖ בְּעֹ֣רֶף אֹיְבֶ֑יךָ יִשְׁתַּחֲו֥וּ לְךָ֖ בְּנֵ֥י אָבִֽיךָ: (ט) גּ֤וּר אַרְיֵה֙ יְהוּדָ֔ה מִטֶּ֖רֶף בְּנִ֣י עָלִ֑יתָ כָּרַ֨ע רָבַ֧ץ כְּאַרְיֵ֛ה וּכְלָבִ֖יא מִ֥י יְקִימֶֽנּוּ: (י) לֹֽא־יָס֥וּר שֵׁ֙בֶט֙ מִֽיהוּדָ֔ה וּמְחֹקֵ֖ק מִבֵּ֣ין רַגְלָ֑יו עַ֚ד כִּֽי־יָבֹ֣א שִׁיל֔וֹ וְל֖וֹ יִקְּהַ֥ת עַמִּֽים: (יא) אֹסְרִ֤י **לַגֶּ֙פֶן֙** עִיר֔וֹ וְלַשֹּׂרֵקָ֖ה בְּנִ֣י אֲתֹנ֑וֹ כִּבֵּ֤ס **בַּיַּ֙יִן֙** לְבֻשׁ֔וֹ וּבְדַם־עֲנָבִ֖ים סוּתֽוֹ: (יב) חַכְלִילִ֥י **עֵינַ֖יִם** **מִיָּ֑יִן** וּלְבֶן־שִׁנַּ֖יִם מֵחָלָֽב: פ

1. **תרגום יונתן בראשית פרשת ויחי פרק מט פסוק יב**

מַה **יָאִין** הִינוּן עֵינוֹי **דְמַלְכָּא מְשִׁיחָא** **כְּחַמְרָא** זַכִּיכָא מִן לְמֵיחְמֵי גִילוּי עִירְיַין וְשַׁדְיוּת אֲדַם זַכַּאי וְשִׁינוֹי נַקְיַין מִן חַלְבָּא דְלָא לְמֵיכַל חֲטוֹף וַאֲנוּסָא וּכְדֵין יִסְמְקוּן טַוְורוֹי וּמַעֲצַרְתֵּיהּ מִן חַמְרָא וְגוּלְמָתוֹי יְחַוְורַן מִן עֲלַלְתָּא וּמִן דִירִין דְעָאן:

1. **כתר יונתן בראשית פרשת ויחי פרק מט פסוק יב**

מה נאות הם עִניו של מלך המשיח, כיין זך מלראות גילוי עריות, ושפיכות דם זכאי, ושיניו נקיות מן חלב, שלא לאכול גזל ועושק, וכך יסמיקו ההרים והיקבים מיין, והגבעות ילבינו מהתבואה ומעדרי הצאן:

More beautiful are the eyes of the king Meshiha to behold than pure wine; they will not look upon that which is unclean, or the shedding of the blood of the innocent. His teeth are employed according to the precept rather than in eating the things of violence and rapine; his mountains shall be red with vines, and his presses with his wine, and his hills be white with much corn and with flocks of sheep.

1. **רש"י בראשית פרשת ויחי פרק מט פסוק יב**

(יב) **חכלילי** - לְשׁוֹן אוֹדֶם, כְּתַרְגּוּמוֹ, וְכֵן לְמִי חַכְלִלוּת עֵינָיִם (משלי כ"ג), שֶׁכֵּן דֶּרֶךְ שׁוֹתֵי יַיִן עֵינֵיהֶם מַאֲדִימִין: **מחלב** - מֵרוֹב חָלָב, שֶׁיְּהֵא בְּאַרְצוֹ מִרְעֶה טוֹב לְעֶדְרֵי צֹאן; וְכֵן פֵּרוּשׁ הַמִּקְרָא אֲדוֹם עֵינַיִם יְהֵא מֵרוֹב יַיִן וּלְבֶן שִׁנַּיִם יְהֵא מֵרוֹב חָלָב וּלְפִי תַרְגּוּמוֹ עֵינַיִם לְשׁוֹן הָרִים, שֶׁמִּשָּׁם צוֹפִים לְמֵרָחוֹק וְעוֹד תִּרְגְּמוֹ בְּפָנִים אֲחֵרִים לְשׁוֹן מַעְיָנוֹת וְקִלּוּחַ הַיְקָבִים, נַעֲווֹהִי – יְקָבִים שֶׁלּוֹ, וְלָשׁוֹן אֲרַמִּי הוּא בְּמַסֶּכֶת עֲ"זָ (דף ע"ד:), נַעֲוָא אַרְתְּחוֹ יְחַוְּרָן בִּקְעָתֵהּ – תַּרְגּוּם שִׁנַּיִם, לְשׁוֹן שִׁנֵּי הַסְּלָעִים:

1. **דעת זקנים מבעלי התוספות בראשית פרשת ויחי פרק מט פסוק יב**

חכלילי עינים מיין. פי' אדום מראיתו מיין כלומ' מרוב יין שישתה יהיו פניו אדומים ועיני' כמו יפה עינים וטוב רואי:

1. **רבי יוסף בכור שור על בראשית פרק מט פסוק יב**

חכלילי עינים מיין - עיניו פניו, מראיתו אדום, כמו "וכסה את עין הארץ", שהוא מראית הארץ. מראיתו אדום מן היין שהוא שותה, ושיניו לבנות מחלב שהוא אוכל. ויש לפרש - אדום מראיתו יותר מן היין, ושיניו לבנות יותר מחלב. כלומר - אדם יפה ובעל תואר והגון למלכות, כדכתיב בדוד "אדמוני עם יפה עינים וטוב רואי

1. **שפתי כהן על בראשית פרק נ פסוק כו**

חכלילי עינים מיין. זה דוד שהיה אדמוני עם יפה עינים וחי שבעים שנה כמנין יין, ולבן שנים. ולבן, היה לו בן שהוא שלמה שחי נ"ב שנה, שנים, אל תיקרי שנים אלא שנים, ועוד אל תיקרי שנים אלא שנים, ששניהם מלכו שמונים שנה כמנין מחלב, דוד ארבעים ושלמה ארבעים:

1. **ספר חומת אנך על שמואל א פרק טו פסוק יד**

ונראה דדוד הע"ה טבעו אש לוהט אדמוני עם יפה עינים וכפי תוקף טבעו דין הוא להעביר על חטאתיו. אמנם שאול גבי עמלק הי"ל רחמים גדולים וכל קבל דנא אכזריות גדול בנוב עיר הכהנים ועל זה נלכד.

1. **תהלים פרק פט, כא**

מָ֭צָאתִי דָּוִ֣ד עַבְדִּ֑י בְּשֶׁ֖מֶן קָדְשִׁ֣י מְשַׁחְתִּֽיו:

1. **בראשית רבה (וילנא) פרשת לך לך פרשה מא סימן ד**

רַבִּי טוֹבִיָּה בַּר יִצְחָק אָמַר שְׁנֵי אֹהָלִים, רוּת הַמּוֹאֲבִיָּה וְנַעֲמָה הָעַמּוֹנִית, דִּכְוָתָה (בראשית יט, טו): קוּם קַח אֶת אִשְׁתְּךָ וְאֶת שְׁתֵּי בְנֹתֶיךָ וגו', … רַבִּי יוֹסֵי בְּרַבִּי יִצְחָק אָמַר שְׁתֵּי מְצִיאוֹת, **רוּת הַמּוֹאֲבִיָּה** וְנַעֲמָה הָעַמּוֹנִית. אָמַר רַבִּי יִצְחָק (תהלים פט, כא): מָצָאתִי דָּוִד עַבְדִּי, **הֵיכָן מְצָאתִיו בִּסְדוֹם**.

1. **ספר חדושי אגדות חלק שלישי עמוד קפח - מסכת סנהדרין**

שעתידין לצאת ממנה וכו'. פי' כי עיקר מה שבאת רות להתגייר לצאת ממנה מלכות דוד, ואי אפשר שיצא מלכות בית דוד כי אם על ידי מואב, ודבר זה בארנו בחבור הנצח (פ' ל"ב) ולפיכך כאשר באת רות להתגייר רמז לה בועז דבר זה בענין הגירות שעתיד לצאת ממנה ששה בנים כל אחד ואחד בעל שש מדות, כי הבנים הם בכח האות הוי"ו מן השם הגדול כמו שידוע לנבונים. וכאשר באת רות להתגייר בשביל שיצא ממנה הזרע המבורך והזרע הוא מכח הוי"ו משמו הגדול, ולכך יצאו ממנה ששה בנים וכל אחד היה בעל ששה מדות, שכשם שהבנים הם ששה כנגד האות של וי"ו וכך ברכתם הוא ג"כ ששה שהבנים הם ג"כ ברכה לאדם ולפיכך אמר שמתברכים בשש מדות:

1. **ספר נצח ישראל - פרק לב**

ומזה תבין הטעם שהמלך המשיח יהיה נולד מאומה אחרת, שהרי דוד ממואבית ושלמה מעמונית. שכאשר השם יתברך רוצה להוציא הויה חדשה, אל זה צריך הרכבה מן נטיעה אחרת שאינו מן הראשונה. שאם היה זה הנטיעה הראשונה, אין כאן דבר חדש. ולפיכך כאשר השם יתברך רצה להביא זרע המשיח לעולם, היה צריך לעשות הרכבה ונטיעה חדשה. … וזה כי לא היה ראוי שיבוא ענין חדש והויה חדשה לעולם כי אם על ידי האומות. וכל אשר יותר רחוק מישראל, ראוי שיהיה ממנו הויה חדשה. ולכך ההויה החדשה באה מן עמון ומואב. שלא תמצא שום אומה יותר רחוקה מישראל מן עמון ומואב, שנצטוו עליהם (ר' דברים כג, ד) "לא יבואו בקהל לעולם", שלא תמצא דבר זה בשום אומה כלל. ומהם ראוי שיהיה נולד המשיח, שהיא הויה חדשה, וכל זה מפני התחדשות הויה החדשה:… ונתחבר אל ישראל על ידי רות ונעמה, וזהו ההברכה. ולבסוף אותה טפה מזדכך יותר, עד שמזה יהיה נולד המשיח. וזהו ההברכה כאשר תבין, כי אי אפשר לכתוב זה בפירוש:

1. **ספר השל"ה הקדוש - ספר בראשית - פרשת וישב מקץ ויגש תורה אור (ט)**

וסוד הענין הוא, כי לעתיד לא זו שיתרומם מעלת מלך המשיח, אלא גם זו שאויביו ישלימו עמו, כלומר שהקליפה תטהר ויודה על האמת, ויתהפכו כל העמים לדת אמת, וביום ההוא יהיה ה' אחד ושמו אחד, והנחש יתהפך ל'חשן', והאדום יתהפך ללבן כלו טהור. והוא סוד אשר מציאות מלכות בית דוד ומשיח היו לכאורה שלא בדרך קדושה חס ושלום, כי יהודה בא אל תמר ויחשבה לזונה, וכן רות באה אל בועז ותגל מרגלותיו כו'. אבל מה' היתה זאת, היתה יציאת דוד ומשיח דרך עקלתון, כי בכח אחיזה זו ימשיך הכל לקדושה לעתיד, וכל החיצוניים יהיו פנימיים, כי יסיר מהם הקב"ה הרע וישארו קדושים מצד שרשם, והארכתי בענין הזה במקום אחר. ורמז גדול יש בענין יהודה ותמר, וישאל את אנשי מקומה איה הקדשה וגו', והיא דוגמא להמלאכים השואלים איה מקום כבודו. ולעתיד ישאלו את ישראל, כי כל כך יהיה מעלת ישראל לעתיד ברום מעלת הקדושה, שאפילו החיצונים יקדשו, .. וזהו סוד והיה הוא ותמורתו קודש, כי תמר ורות שהיו לכאורה בתמורה. וכן ארז"ל כי ישי שבא על אם דוד היתה תמורה, כי היה סבור שהיא שפחתו (ילקוט המכירי תהלים קיח, כח). אבל הכל היה מהש"י מהטעם שכתבתי, כדי שתהיה התמורה קודש ?. ותמצא בתיבת ותמורתו תמר ורות. והזרע היה זרע קודש ממקום גבוה על גבוה. וימת ער ואונן המחללים הזרע, עד שהגיע ליהודה בעצמו עם תמר להוציא את מלכות בית דוד ומשיח, ובת קול יצא ממני ומאתי יצאו הדברים:

1. **ספר השל"ה הקדוש - הגהות לספר במדבר דברים - בלק, ממנו**

וזהו ענין נקום נקמת בני ישראל מאת המדינים ולא מאת המואבים, ואמרו רבותינו ז"ל (ב"ק לח מפני ב' פרידות טובות רות ונעמה, הענין כי מהם יצא מלכות בית דוד ומשיח, ונזדככו על ידי מואב. וכבר היתה הגזירה לפניו יתברך כן, שהזמין לבנות לוט **יין** במערה שיצאו משם מואב ועמון, והכל בשביל מלכות בית דוד ומשיח. על כן כתיב ויחל העם לזנות אל בנות מואב, ויחל לשון התחלה עתה התחילו בנות מואב לזנות, אבל לידתן מבנות לוט לא היה בזנות, רק כן היה הרצון מהשם יתברך, ואנהו דלא חזי מזלייהו חזי:

1. **ספר כתב סופר על בראשית פרק ז פסוק כג**

מציאה ב', מצאתי דוד עבדי. י"ל ע"פ שכתבו שהיה דוד בטבעו בעל תאוה שהוא אדמוני עם יפה עינים, ולגודל תאותו לא עלה על הדעת שיהיה יכול לכבוש יצרו, וכ"ש שיעלה במעלה העולה בית אל אשר עלה דוד המלך ע"ה ונתעלה לבחיר ה' אשר.בשמן קודש נמשח. והיינו מצאתי דוד עבדי בשמן קדשי משחתיו:

1. **בעל הטורים על בראשית פרק כה פסוק כה**

 עשו. בגימטריא שלום. שאלמלא שמו שהוא שלום היה מחריב העולם.

1. **בראשית רבה (וילנא) פרשת וישלח פרשה עה:ד**

(בראשית לב, ד): אַרְצָה שֵׂעִיר שְׂדֵה **אֱדוֹם**, הוּא **אָדֹם**, וְתַבְשִׁילוֹ **אָדֹם**, וְאַרְצוֹ **אֲדֻמָּה**, גִּבּוֹרָיו **אֲדֻמִּים**, לְבוּשׁוֹ **אֲדֻמִּים**, **וּפוֹרֵעַ** מִמֶּנּוּ **אָדֹם** בִּלְבוּשׁ **אָדֹם**. הוּא אָדֹם (בראשית כה, כה): וַיֵּצֵא הָרִאשׁוֹן אַדְמוֹנִי. תַּבְשִׁילוֹ אָדֹם, (בראשית כה, ל): הַלְעִיטֵנִי נָא מִן הָאָדֹם הָאָדֹם הַזֶּה. אַרְצוֹ אֲדֻמָּה (בראשית לב, ד): אַרְצָה שֵׂעִיר שְׂדֵה אֱדוֹם. גִּבּוֹרָיו אֲדֻמִּים (נחום ב, ד): אַנְשֵׁי חַיִל מְתֻלָּעִים וגו'. **וּפוֹרֵעַ מִמֶּנּוּ אָדֹם** (שיר השירים ה, י): **דּוֹדִי צַח וְאָדוֹם )דָּגוּל מֵרְבָבָה(**, בִּלְבוּשׁ **אָדֹם** (ישעיה סג, ב): מַדּוּעַ **אָדֹם** לִלְבוּשֶׁךָ.

1. **אור החיים בראשית פרשת ויחי פרק מט פסוק יב**

(יב) חכלילי עינים וגו'. יכוין על דרך אומרו (תהלים ס"ח) מוציא אסירים בכושרות ודרשו ז"ל (במד"ר פ"ג) בכי ושירות בכי למצרים ושירות לישראל, והוא אומרו חכלילי עינים לשון אדמימות שהוא ענין הדינים שכל האדמימות יורה על עוצם המשפט כי דמים בדמים נגעו. ואמר מיין פירוש ממקור הדין שהוא היין. או ירמוז סיבת הנקמה היא מיין פירוש מצד מה שחבלו ופשעו בני תורה מללמוד לבי לבי על דבר זה מעי מעי על אשר מנעו בני עולה אותנו מעסוק בתורת אל חי ועל זה ינקום נקום בהתעוררות תגבורת הדינים. ובזמן עצמו ולבן שינים מחלב יראה לנו לובן שינים מחלב ואולי שירמוז באומרו ולבן על ישראל שקראו ה' בן דכתיב (ירמי' ל"א) הבן יקיר לי. ואומרו מחלב הוא בחינת החסד והרחמים אשר יעורר עלינו אבינו הזמן עצמו שהוא נוקם נקם, והוא אומרו (מיכה ז') כימי צאתך וגו' כשם שאז היה בכי ושירות כמו כן יהיה במהרה בימינו אמן:

**תלמוד בבלי מסכת ברכות דף ד עמוד א**

לדוד שמרה נפשי כי חסיד אני - לוי ורבי יצחק: חד אמר: כך אמר דוד לפני הקדוש ברוך הוא: רבונו של עולם! לא חסיד אני? שכל מלכי מזרח ומערב ישנים עד שלש שעות, ואני חצות לילה אקום להודות לך. ואידך: כך אמר דוד לפני הקדוש ברוך הוא: רבונו של עולם, לא חסיד אני? שכל מלכי מזרח ומערב יושבים אגודות אגודות בכבודם, **ואני ידי מלוכלכות בדם ובשפיר ובשליא כדי לטהר אשה לבעלה.**

**אהבת יהונתן - הפטרת וישלח**

זדון לבך השיאך שוכני בחגוי סלע וכו' אומר מי יורידני ארץ. פי' דהנה התגברות הדין על האדם כפי ענינו ומהותו הכוונה דאם תמים דרכו לפני האל יתב' וגם אבותיו הלכו במישור והטיבו דרכם אז לית דין ולית דיין עליו מאיכות ב' מליצים טובים שיאמרו חננו ופדעהו וכו' ואולם אם נוטה באחת מקצות דרכיו דהיינו שכלה לו זכות אבות או מעשיו המעוקלי' אזי האדם נידון לפי מעשיו ר"ל אם גבר רשעו על זכות אביו שיש לו אין משוא פנים בדבר וכן להיפוך. ואולם אם אין בידו זכות אבות כלל ואין מעשים טובים בידו אינו ניצול מדינא וז"ש הנביא זדון לבך השיאך הכוונה על עשו שהיה מתפאר בזכות אבות ששימש לאביו בבגדי חמודות וזהו משענתו. ומבאר דמאיכות מעשיו המעוקלי' לא יגין עליו זכות אבות וזהו ענין שוכני בחגוי סלע שעשו בוטח שהוא שוכן בחגוי סלע ר"ל זכות אבות שהם חזקים כצורים ואומר שלום יהיה לי ומי יורידני' ארץ ואמר הנביא אם תגביה כנשר משם אורידך הכונה אפי' יהיה לך זכות אבות מכל האבות שהמה כנשרים קלו לעשות רצון קונם וחפץ צורם לא יעמוד לו במשבר בנים בני עשו כי גדלה חטאתכם עד מאוד וזדון לבו השיאו וק"ל. או יאמר אם תגביה כנשר משם אורידך נאום ה' דהענין הוא דד' פנים ראה יחזקאל במרכבה אברהם יצחק ויעקב ודוד כידוע לי"ח. ודמות אריה הוא אברהם הנקרא אוריה הכוונה שהאיר ליושבי חושך אנשי דורו והסלילם בדרך ישרה בראיות מופתיות שאחדות האל ב"ה אמיתית והוא משגיח בשפלים והרחיק ממנו הגשמיות מכל צד והאיר לעול' ולכן נקרא אוריה דלא היו השפלים יודעין ממנו. ופני השור הוא יצחק ונקרא כך מטעם עמוס וכמוס. ופני אדם הוא יעקב שהיה מובחר שבאבות כמו האדם הוא מובחר בשפלים וכן הי' מעלת יעקב וזהו כוונת הגמרא שופריה דיעקב מעין שופריה דאדם ובין תבין את אשר לפניך. ודמות הנשר הוא דוד המלך עליו השלום ענינו כמו שהנשר מולך על עופות השמים בחזקה כן כבש דהמע"ה את האומות ומחץ פאתי מואב וקרקר כל בני שת. וזהו ענין שראה שמואל את דוד אדמוני ויפה עינים ורמז לו הקב"ה שיהרוג כל הכופרים ורשעי ארץ. ואול' עשו גם הוא הי' אדמוני והוראתו הוא על שפיכת דם קודש ברוכי אל אשר שלף חרבו ונכנס לק"ק ופער פיו לבלי חוק. ולא היה הוראתו כאדמוני של דוד שנקרא נשר. וז"ש אם תגביה כנשר הכוונה שיתדמה לדוד שגם הוא אדמוני. ואם בין כוכבים שים קנך שיתדמה לישראל הנקראים כוכבי שמים ומראה עצמו כחסיד וחסד הוא לו כי הוא כחש ורצח ונאף ואמר לא פעלתי און וקמי שמיא גליא ולכך משם אורידך נאום ה' שיתגלה קלונו לעיני העמים ויאמרו ברוך המקום שהרגו וא"ש וק"ל:

אם גנבים באו לך אם שודדי לילה וכו'. פי' דמבאר הנביא על תלונות עשו שאמר שיעקב רימה לאביו וגנב את הברכה ובאמת לא כן הוא דידוע דלא יגנוב הגנב כ"א למלאות תאותו כמ"ש הכתוב במשלי לא יבוזו לגנב כי יגנוב למלאות נפשו כי ירעב. וזולת זה לא ימסור נפשו לגניבה והגנב אינו גונב כל האוצר אבל אם יקח כל האוצר לא בשם גנב יתואר כי אם בשם בעלים דאם הבעלים מפנין את האוצר מפנין עד גמירא. ועשו שאג בקול מר צורח הלא אצלת לי ברכה כי הבעלים באו ופינו את האוצר הגנוז. ובהכרח היה ראוי' הברכות למי שקבלם. זהו ענין שמבאר כאן איך נדמיתה עשו נבעו מצפוניו אם גנבים באו לך כאשר אתה מתלונן הלא יגנובו דיים והלא ישאירו עוללות. ובהכרח נאמר שלא כן אלא בעל הברכות הוא וז"ש איך נחפשו וכו' וקל להבין:

**חידושי אגדות למהר"ל שבת דף קיג עמוד ב**

ולמתניתא כל אחד ואחד גם כן בפני עצמו, ותאכל בעולם הזה ותשבע לימות המשיח ותותר לעולם הבא גם כן כל אחד ואחד ענין בפני עצמו. ואל יהא ספק לך כי דבר גדול כמו זה שבאת רות להתחבר בישראל ולא היה אפשר לצאת מלכות דוד כי אם מרות המואביה, ודבר זה בארנו בכמה מקומות שלא היה אפשר לצאת מלכות בית דוד כי אם מרות המואביה, ועתה [באת] להתחבר בישראל שלא [יהיה] נרמז [במעשה] רות המלכות שבא ממנה בפרט ולכך אל יהא [קטון בעיניך] דברים אלו שנאמרו [כאן], כי מי שידע ענין רות ושלא היה ראוי לצאת מלכות בית דוד כי אם מרות יבין הדברים האלו שנאמרו פה.

**פירוש האלשיך ז"ל - עיני משה על רות - פרק ב פסוק א**

על כן אמרה רות, אם כן איפה אבחר דרכי ואלכה נא השדה. אז השיבה ואמרה לכי בתי, כלומר לא לבלתי היותך בת לי ארשה אותך ללכת, כי אפילו היית בת בטני, הייתי משלחך, וזהו לכי בתי, והוא כי טוב הוא זה דרך כבוד ליזון ממתנות עניים, מקחת מיד איש מאומה. והנה ממוצא דבר יצוא יצא התנצלות גם לבועז, כי בטוב טעמן אל יאשם בועז כמדובר. עוד זאת עשתה נעמי כי שמרה לפיה מחסום לבלתי שלחה, עד אומרה מעצמה אלכה נא השדה, אז הודית לדבריה, ואמרה כמרשה אותה לכי בתי:

או יאמר באשר הקדמנו למעלה, כי רות היא האשה אשר הוכיח ה' להוציא ממנה מלכות בית דוד, והיא הפרידה טובה העתידה לבא ממואב, על טוב כוונת בת לוט, כי מאז התעתד מאתו יתברך להוציא הזרע הטוב משם, כמאמרם ז"ל (בראשית רבה ז טז) מצאתי דוד עבדי, היכן מצאתיו בסדום שנאמר ואת שתי בנותיך הנמצאות. והנה לא נעלם מציאות הענין מן נעמי, כמאמרם ז"ל (רות רבה ב טז) שעל כן אמרה יתן ה' לכם ומצאן מנוחה וכו', אותן המתנות וברכות שעתיד לתת לשלמה יהיה מכם. ואוזן רות שמעה את דבריה אלה ותבן לה, ושמרה את הדבר, כאשר כתבנו למעלה בס"ד:

**חתם סופר על בראשית פרק כה פסוק לא**

והנה יש בה ג' דברים א' עושר נכסים משמאלה עושר וכבוד ומצפון זהב יאתה וטללי ברכה וגשמים שהם בברכת אתה גבור, והיא ברכתו של יצחק מטל השמים וגו'. ב' להתגבר ולענש עוברי עבירה כסנהדרין ע"כ כתיב בדהע"ה ג"כ אדמוני ואמרו חז"ל [ב"ר כאן ס"ג] שחרד שמואל הנביא אע"ה בראותו דהע"ה אדמוני, ואמר לו הקב"ה עם יפה עינים ברשות הסנהדרין הנקראים יפה עינים, וע"ז הוה גבי"ר לאחיך מדת הגבורה, ואלו פי שנים אשר לקח יעקב ע"י שלקח הבכורה, ומשום כן הי' צריך להכין לחול הברכה הנ"ל שני גדיי עזים טובים ב' גדיים ודוקא עזים שהם מסטרא דדינא, אמנם טובים ולא רעים, אך החלק הג' להשמיד ולהרוג ולאבד ולנתוש לא הי' מקום ביעקב לקבל זה כלל ולא בהכנתו שהכין ולא היה ראוי לזה, ע"כ צעק עשו הלא אצלת לי ברכה כי יודע היה שהוא לבד מוכן לזה שהוא אדמוני כאדרת שער ע"כ ב"פ אדמוני (של דוד ושל עשו) גמטרי' בכ"ר - וראה מה שהכין עשו להברכה חרבך תליך וקשתך אותן כלים ראויים לחלק הנ"ל ומהיכן הביא מן השדה אשר שעירים ירקדו שם, והלך לצוד ציד להבי"א אותיו' לאיב"ה ר"ת א'יכה י'שבה ב'דד ה'עיר. והנה יום א' קנה יעקב שהי' הוא כעשו והוא יום הפורים שהיה הורג ומשמיד בבני עשו, ומ"מ היה צדיק ונשגב ומקבל התורה אז דהדר קבלוהו בימי אחשורוש והדת נתנה בשושן הבירה. [תקס"ג]:

**מלבי"ם על שמואל א פרק טז פסוק יב - חלק באור הענין**

 השאלות: מה המעלה שראהו אדמוני וזה [כפי דבר הטבעיים] חסרון מורה על תגבורת הדם ורב החמה, ומ"ש עם יפה עינים תחת ויפה עינים בוי"ו:

(יב) והוא אדמוני - פה הראה לו אמיתת מ"ש תחלה כי לא כאשר יראה האדם, כי דוד היה אדמוני שגברה בו האדומה והוא בטבעו מוכן לשפיכת דם, ומצד אחר נראה בו ג"כ רושמים טובים כי היה יפה עינים וטוב ראי - שזה מורה על שהוא חד העיון וטוב המזג כמ"ש הטבעיים, ואם היה נשאר על ההבחנה האנושית של שמואל היה מחליט היותו בלתי ראוי, אבל ה' יראה ללבב וידע כי מטוב בחירתו יעשה אך משפט וצדקה, ובטבע האדמימות הנטועה בו ישתמש ללחום מלחמות ה' ולהכרית מעיר ה' כל פועלי און, וזה הנרצה בעיני ה' שהגם שנמצא נטיה רעה בטבעו הוא ימשול בה מצד צדקתו וטוב בחירתו, וז"ש קום משחהו כי זה הוא - הנרצה לפני, וכן אמרו חז"ל כיון שראה שמואל את דוד אדמוני נתירא אמר זה שופך דמים כעשו, א"ל הקב"ה עם יפה עינים, עשו עשה מדעת עצמו, זה מדעת סנהדרין הוא הורג. (ר"ל שזה מצד טוב מזגו ושכלו שע"ז מורה הרושם של יפה עינים) קום משחהו כי זה הוא, אמר רשב"ג זה הוא בעוה"ז וזה הוא לעוה"ב, ר"ל שהגם שהוא בעוה"ז, והוא שנוטה בטבעו לעניני עוה"ז שהאדמוני גובר בו, בכ"ז מטוב מזגו ושכלו ובחירתו הוא בעוה"ב ויאחז צדיק דרכו להשתמש בו לרצון לפני ה', ולכן זה הוא הנרצה אצלי. ולפי דרש חז"ל נכון מה שבא מלת עם יפה עינים תחת וי"ו החבור:

רש"ר הירש בראשית פרשת ויחי פרק מט פסוק יב

(יב) הוא רואה את דורו האחרון של יהודה: הארץ היתה כגן עדן, הטבע כולו חזר לנעוריו, האנושות לא תכלה את כוחה בשעבוד האדם וחורבנו, בכסות גדוליה אין טיפת דם אדם; והוא רואה דור זה - (חכלילי: רק ביחס לעינים: זוהר לוהט) - והנה עיניו לוהטות מיין, שיניו לבנות מחלב, - מעיניהם פורצת חשקת חיים ועוז, לובן שיניהם מעיד על בריאותם.

הנה אלה רמזים קלים על אחרית הימים. ביקש יעקב לגלות לבניו את הקץ - ולא הורשה לומר אלא מעט מזעיר (עי' בראשית רבה צח, ג).

פסיקתא זוטרתא (לקח טוב) בראשית פרשת ויחי פרק מט סימן יב

יב) חכלילי עינים מיין. יתאדמו הרי ישראל מרוב כרמיהם בימות המשיח: ולבן שנים מחלב. והגבעות יתלבנו מן הצאן, וכן הוא אומר והיה ביום ההוא יטפו ההרים עסיס, והגבעות תלכנה חלב וגו' ומעין מבית ה' יצא והשקה את נחל השטים (יואל ד יח): ד"א חכלילי עינים. ישמח את ישראל, לשון ארמי הוא מצחק מחאיך, בזמן שיראו ישראל את השכינה, שנאמר עין בעין יראו בשוב ה' ציון (ישעיה נב ח), וכתיב וראו כל בשר יחדו כי פי ה' דבר (שם מ ה): ולבן שנים מחלב. שימלא שחוק פינו, שכל השוחק בפה מלא שיניו נראות, ועל אותו הזמן הוא אומר, אז ימלא שחוק פינו ולשוננו רנה אז יאמרו בגוים הגדיל ה' לעשות עם אלה (תהלים קכו ב):

**ישעיהו פרק סג, א-ד**

(א) מִי־זֶ֣ה׀ בָּ֣א מֵאֱד֗וֹם חֲמ֤וּץ בְּגָדִים֙ מִבָּצְרָ֔ה זֶ֚ה הָד֣וּר בִּלְבוּשׁ֔וֹ צֹעֶ֖ה בְּרֹ֣ב כֹּח֑וֹ אֲנִ֛י מְדַבֵּ֥ר בִּצְדָקָ֖ה רַ֥ב לְהוֹשִֽׁיעַ: (ב) מַדּ֥וּעַ אָדֹ֖ם לִלְבוּשֶׁ֑ךָ וּבְגָדֶ֖יךָ כְּדֹרֵ֥ךְ בְּגַֽת: (ג) פּוּרָ֣ה׀ דָּרַ֣כְתִּי לְבַדִּ֗י וּמֵֽעַמִּים֙ אֵֽין־אִ֣ישׁ אִתִּ֔י וְאֶדְרְכֵ֣ם בְּאַפִּ֔י וְאֶרְמְסֵ֖ם בַּחֲמָתִ֑י וְיֵ֤ז נִצְחָם֙ עַל־בְּגָדַ֔י וְכָל־מַלְבּוּשַׁ֖י אֶגְאָֽלְתִּי: (ד) כִּ֛י י֥וֹם נָקָ֖ם בְּלִבִּ֑י וּשְׁנַ֥ת גְּאוּלַ֖י בָּֽאָה:

Who is this coming from Edom, In crimsoned garments from Bozrah— Who is this, majestic in attire, Pressing forward in His great might? “It is I, who contend victoriously, Powerful to give triumph.” Why is your clothing so red, Your garments like his who treads grapes? “I trod out a vintage alone; Of the peoples no man was with Me. I trod them down in My anger, Trampled them in My rage; Their life-blood bespattered My garments, And all My clothing was stained. For I had planned a day of vengeance, And My year of redemption arrived.

**תלמוד בבלי מסכת פסחים דף ה עמוד א**

 אלא: הני שלשה ראשון מיבעי ליה לכדתני דבי רבי ישמעאל. דתנא דבי רבי ישמעאל: בשכר שלשה ראשון זכו לשלשה ראשון - להכרית זרעו של עשו, לבנין בית המקדש, ולשמו של משיח. להכרית זרעו של עשו - דכתיב - וַיֵּצֵא הָרִאשׁוֹן אַדְמוֹנִי כֻּלּוֹ כְּאַדֶּרֶת שֵׂעָר [וַיִּקְרְאוּ שְׁמוֹ עֵשָֽׂו:] ולבנין בית המקדש - דכתיב כִּסֵּא כָבוֹד מָרוֹם מֵֽרִאשׁוֹן מְקוֹם מִקְדָּשֵֽׁנוּ. ולשמו של משיח - דכתיב ראשון[[1]](#footnote-1)9 לציון הנה הנם. רִאשׁ֥וֹן לְצִיּ֖וֹן הִנֵּ֣ה הִנָּ֑ם [וְלִירוּשָׁלִַ֖ם מְבַשֵּׂ֥ר אֶתֵּֽן:]

**תלמוד ירושלמי (וילנא) מסכת קידושין פרק ד**

במשנה, נתינים. תַּנִי רַבִּי אֵימִי בְּשֵׁם רַבִּי יְהוֹשֻׁעַ בֶּן לֵוִי עַל שֵׁם (יהושע ט) וַיִּתְּנֵם יְהוֹשֻׁעַ בַּיּוֹם הַהוּא חֹטְבֵי עֵצִים וְשֹׁאֲבֵי מַיִם לָעֵדָה. ושואל נִיחָא לָעֵדָה. אבל וּלְמִּזְבַּח ה'? וכי עונש זה? הטבה גדולה היא להם שעשה אותם משרתים לה'! ועונה אֶלָּא תְּלַיָּין יְהוֹשֻׁעַ בַּדּוֹפֶן אָמַר, אֲנִי לֹא מְקָרְבָן וְלֹא מְרַחֲקָן **אֶלָּא בְּמִי שֶׁהוּא עָתִיד לִבְנוֹת אֶת בֵּית הַבְּחִירָה** הוא דוד המלך וְאֶת שֶׁדַּעְתּוֹ לֵיקָרֵב יְקָרֵב לְרַחֵק יְרָחֵק. בָּא דָּוִד וְרִיחֲקָן שֶׁנֶּאֱמַר (שמואל ב כא) וְהַגִּבְעֹנִים לֹא מִבְּנֵי יִשְׂרָאֵל הֵמָּה. וְלָמָּה רִיחֲקָן עַל שֵׁם (שם) וַיְהִי רָעָב בִּימֵי דָּוִד שָׁלֹשׁ שָׁנִים שָׁנָה אַחֲרֵי שָׁנָה. אָמַר דָּוִד, בַּעֲוֹן ד' דְּבָרִים הַגְּשָׁמִים נֶעֱצָרִים בַּעֲוֹן עוֹבְדֵי עֲבוֹדָה זָרָה. וְגִילּוּי עֲרָיוֹת. וּשְׁפִיכוּת דָּמִים.

וּפוֹסְקִין צְדָקָה בָּרַבִּים וְאֵינָן נוֹתְנִין. בַּעֲוֹן עוֹבְדֵי עֲבוֹדָה זָרָה מִנַּיִין (דברים יא) הִשָּׁמְרוּ לָכֶם פֶּן יִפְתֶּה לְבַבְכֶם וְגוֹ'. מַה כְּתִיב בִּתְרֵיהּ וְחָרָה אַף ה' בָּכֶם וְעָצַר אֶת הַשָּׁמַיִם וְגוֹ'. בַּעֲוֹן מְגַלֵּי עֲרָיוֹת מִנַּיִין (ירמיה ג) וַתַּחֲנִיפִי אֶרֶץ בִּזְנוּתַיִךְ וּבְרָעָתֵךְ. מַהוּ עוֹנְשׁוֹ שֶׁל דָּבָר. (שם) וַיִּמָּנְעוּ רְבִבִים וּמַלְקוֹשׁ לוֹא הָיָה וְגוֹ'. בַּעֲוֹן שׁוֹפְכֵי דָּמִים מִנַּיִין (במדבר לה) כִּי הַדָּם הוּא יַחֲנִיף אֶת הָאָרֶץ. בַּעֲוֹן פּוֹסְקִין צְדָקָה בָּרַבִּים וְאֵינָן נוֹתְנִין מִנַּיִין (משלי כה) נְשִׂיאִים וְרוּחַ וְגֶשֶׁם אָיִן אִישׁ מִתְהַלֵּל בְּמַתַּת שָׁקֶר. **בָּדַק דָּוִד בְּכָל דּוֹרוֹ וְלֹא מָצָא אֶחָד מֵהֶן**. הִתְחִיל שׁוֹאֵל בָּאוּרִים וְתוּמִּים. הָדָא הוּא דִּכְתִיב (שמואל ב כא) וַיְבַקֵּשׁ דָּוִד אֶת פְּנֵי ה' בָּאוּרִים וְתוּמִּים. אָמַר ר"א כְּתִיב (צפניה ב) בַּקְּשׁוּ אֶת ה' כָּל עַנְוֵי הָאָרֶץ אֲשֶׁר מִשְׁפָּטוֹ פָּעָלוּ. מַאי אֲשֶׁר מִשְׁפָּטוֹ פָּעָלוּ שֶׁהוּא עוֹשֶׂה מִשְׁפָּט וּפָעָלוּ כְּאַחַת. (שמואל ב שם) וַיֹּאמֶר ה' אֶל שָׁאוּל וְאֶל בֵּית הַדָּמִים. עַל שָׁאוּל שֶׁלֹּא עֲשִׂיתֶם עִמּוֹ חֶסֶד שלא נקבר כרוי וְעַל בֵּית הַדָּמִים, עַל אֲשֶׁר הֵמִית אֶת הַגִּבְעוֹנִים. שָׁלַח דָּוִד וְקָרָא לָהֶם מַה לָכֶם וּלְבֵית שָׁאוּל? אָמְרִין לֵיהּ עַל אֲשֶׁר הֵמִית מִמֶּנּוּ ז' אֲנָשִׁים שְׁנֵי חוֹטְבֵי עֵצִים וּשְׁנֵי שׁוֹאֲבֵי מַיִם וְחָזָן וְסוֹפֵר וְשַׁמָּשׁ. אָמַר לוֹן מַה אַתוּן בָּעוּ כְּדוֹן? מה אתם רוצים עכשיו? אָמְרוּ לֵיהּ יֻתַּן לָנוּ שִׁבְעָה אֲנָשִׁים מִבָּנָיו וְהוֹקַעֲנוּם לַה' בְּגִבְעַת שָׁאוּל בְּחִיר ה'. אָמַר לוֹן, וּמַה הֲנִיָּיה לָכוֹן וְאִינוּן מִתְקַטְלִין מה הנאה תהיה לכם אם תהרגו שבעה מאנשי שאול? סַבּוּ לָכוֹן כֶּסֶף וּדְהַב לכו וטלו לכם כסף וזהב. וַהֲווּן אָמְרִין והם אמרו אֵין לָנוּ כֶּסֶף עִם שָׁאוּל וְעִם בֵּיתוֹ. אָמַר דִּילְמָא דְּאִינוּן בְּהַתִין אולי כאשר כולם ביחד יראים לומר שרוצים כסף פָּלְגוּן מִן פְּלָג חילק אותם לקבוצות נָסַב כָּל חַד מִינְהוֹן וְהֲוֵה מְפַיֵּיס לֵיהּ קוּמֵי גָּרְמֵיהּ לקח כל אחד בנפרד והיה מפייס אותו בעצמו וְהֲוֵה אֲמַר לֵיהּ, מַה הֲנִיָּיה אִית לָךְ דְּאִינוּן מִתְקָטְלִין. סָב לָךְ דְּהָב וְכֶסֶף לך וקח לך כסף וזהב. וְהוּא אָמַר אותו יחיד אֵין לָנוּ כֶּסֶף עִם שָׁאוּל וְעִם בֵּיתוֹ. אֵין לִי כְּתִיב. בְּאוֹתָהּ הַשָּׁעָה אָמַר דָּוִד, ג' מַתָּנוֹת טוֹבוֹת נָתַן הַקָּדוֹשׁ בָּרוּךְ הוּא לְיִשְׂרָאֵל רַחֲמָנִין וּבוֹיְישֵׁינִין וְגוֹמְלֵי חֲסָדִים. רַחֲמָנִין מִנַּיִין (דברים יג) וְנָתַן לְךָ רַחֲמִים. בּוֹיְישֵׁינִן מִנַּיִן (שמות כ) וּבַעֲבוּר תִּהְיֶה יִרְאָתוֹ עַל פְּנֵיכֶם זֶה סִימָן לְבּוֹיְישָׁן שֶׁאֵינוֹ חוֹטֵא. וְכָל שֶׁאֵין לוֹ בּוֹשֶׁת פָּנִים דָּבָר בָּרִיא שֶׁלֹּא עָמְדוּ אֲבוֹתָיו עַל הַר סִינַי. וְגוֹמְלֵי חֲסָדִים מִנַּיִן (דברים ז) וְשָׁמַר ה' אֱלֹהֶיךָ לְךָ אֶת הַבְּרִית וְאֶת הַחֶסֶד. וְאֵלּוּ, אֵין בָּהֶן אֶחָד מֵהֶן שלא ריחמו על בני שאול. לא התביישו מדוד. לא גמלו חסד עם בני שאול שלא קברו אותם. מִיָּד עָמַד וְרִיחֲקָן, שֶׁנֶּאֱמַר וְהַגִּבְעוֹנִים לֹא מִבְּנֵי יִשְׂרָאֵל הֵמָּה. אַף עֶזְרָא רִיחֲקָן שֶׁנֶּאֱמַר (נחמיה יא) וְהַנְּתִינִים יֹשְׁבִים בָּעֹפֶל. אַף לֶעָתִיד לָבוֹא הַקָּדוֹשׁ בָּרוּךְ הוּא מְרַחֲקָן דִּכְתִיב (יחזקאל מח) וְהָעֹבֵד הָעִיר יַעַבְדוּהוּ.

כְּתִיב (שמואל שם) וַיֹּאמֶר הַמֶּלֶךְ אֲנִי אֶתֵּן וַיִּקַּח הַמֶּלֶךְ אֶת שְׁנֵי בְּנֵי רִצְפָּה בַת אַיָּה אֲשֶׁר יַלְדָה לְשָׁאוּל אֶת אַרְמֹנִי וְאֶת מְפִבֹשֶׁת וְגוֹ'.

**ויקרא רבה (וילנא) ל:יב**

דָּבָר אַחֵר, פְּרִי עֵץ הָדָר, אֵלּוּ יִשְׂרָאֵל, מָה אֶתְרוֹג זֶה יֵשׁ בּוֹ טַעַם וְיֵשׁ בּוֹ רֵיחַ, כָּךְ יִשְׂרָאֵל יֵשׁ בָּהֶם בְּנֵי אָדָם שֶׁיֵּשׁ בָּהֶם תּוֹרָה וְיֵשׁ בָּהֶם מַעֲשִׂים טוֹבִים. כַּפֹּת תְּמָרִים, אֵלּוּ יִשְׂרָאֵל, מָה הַתְּמָרָה הַזּוֹ יֵשׁ בּוֹ טַעַם וְאֵין בּוֹ רֵיחַ, כָּךְ הֵם יִשְׂרָאֵל יֵשׁ בָּהֶם שֶׁיֵּשׁ בָּהֶם תּוֹרָה וְאֵין בָּהֶם מַעֲשִׂים טוֹבִים. וַעֲנַף עֵץ עָבֹת, אֵלּוּ יִשְׂרָאֵל, מָה הֲדַס יֵשׁ בּוֹ רֵיחַ וְאֵין בּוֹ טַעַם, כָּךְ יִשְׂרָאֵל יֵשׁ בָּהֶם שֶׁיֵּשׁ בָּהֶם מַעֲשִׂים טוֹבִים וְאֵין בָּהֶם תּוֹרָה. וְעַרְבֵי נָחַל, אֵלּוּ יִשְׂרָאֵל, מָה עֲרָבָה זוֹ אֵין בָּהּ טַעַם וְאֵין בָּהּ רֵיחַ, כָּךְ הֵם יִשְׂרָאֵל יֵשׁ בָּהֶם בְּנֵי אָדָם שֶׁאֵין בָּהֶם לֹא תּוֹרָה וְלֹא מַעֲשִׂים טוֹבִים, וּמָה הַקָּדוֹשׁ בָּרוּךְ הוּא עוֹשֶׂה לָהֶם, לְאַבְּדָן אִי אֶפְשָׁר, אֶלָּא אָמַר הַקָּדוֹשׁ בָּרוּךְ הוּא יֻקְשְׁרוּ כֻלָּם אֲגֻדָּה אַחַת וְהֵן מְכַפְּרִין אֵלּוּ עַל אֵלּוּ, וְאִם עֲשִׂיתֶם כָּךְ אוֹתָהּ שָׁעָה אֲנִי מִתְעַלֶּה, הֲדָא הוּא דִכְתִיב (עמוס ט, ו): הַבּוֹנֶה בַשָּׁמַיִם מַעֲלוֹתָו, וְאֵימָתַי הוּא מִתְעֲלֶה כְּשֶׁהֵן עֲשׂוּיִין אֲגֻדָּה אַחַת, שֶׁנֶּאֱמַר (עמוס ט, ו): וַאֲגֻדָּתוֹ עַל אֶרֶץ יְסָדָהּ, לְפִיכָךְ משֶׁה מַזְהִיר לְיִשְׂרָאֵל: וּלְקַחְתֶּם לָכֶם בַּיּוֹם הָרִאשׁוֹן.

**תלמוד ירושלמי (וילנא) מסכת הוריות פרק ג:ד**

מַעֲשֶׂה בִּי רַבִּי יְהוֹשֻׁעַ שֶׁעָלָה לְרוֹמִי. אָמְרוּ עַל תִּינוֹק אֶחָד יְרוּשַׁלְמִי שֶׁהָיָה **אַדְמוֹנִי עִם יְפֵה עֵינַיִם** וְטוֹב רוֹאִי וּקְווּצּוֹתָיו מְסוּדָּרוֹת לוֹ תַּלְתַּלִּים וְהוּא עוֹמֵד בְּקָלוֹן. וְהָלַךְ רַבִּי יְהוֹשֻׁעַ לְבוֹדְקוֹ כֵּיוָן שֶׁהִגִּיעַ לְפִתְחוֹ נַעֲנָה רַבִּי יְהוֹשֻׁעַ וְאָמַר לוֹ (ישעיה מב) מִי נָתַן לִמְשִׁסָּה יַעֲקֹב וְיִשְׂרָאֵל לְבֹזְזִים הֲלוֹא ה'. נַעֲנָה הַתִּינוֹק וְאָמַר לוֹ זוּ חָטָאנוּ לוֹ וְלֹא אָבוּ בִדְרָכָיו הָלוֹךְ וְלֹא שָׁמְעוּ בְּתוֹרָתוֹ. מִיָּד זָלְגוּ עֵינָיו דְּמָעוֹת. וְאָמַר, מֵעִיד אֲנִי עָלַי אֶת הַשָּׁמַיִם וְאֶת הָאָרֶץ שֶׁאֵינִי זָז מִיכָּן עַד שֶׁאֶפְדֵּנוּ וּפְדָּאוֹ בְּמָמוֹן הַרְבֵּה וְשִׁילְּחוֹ לְאֶרֶץ יִשְׂרָאֵל וְקָרָא עָלָיו הַפָּסוּק הַזֶּה (איכה ד) בְּנֵי צִיּוֹן הַיְקָרִים וְגוֹ'.

**מדרש תנאים לדברים פרק א**

והדבר אשר יקשה מכם תקריבון אלי ושמעתיו שלשה נביאים גדולים לא עמדו בישראל כמותן וכיון שנתגאו נתמכו ואלו הן משה ושמואל וישעיה: משה על ידי שנתגאה ואמר והדבר אשר יקשה מכם תקריבון אלו ושמעתיו אמר לו הקדוש ברוך הוא משה אתה דן את הקשיות חייך למחר בנות צלפחד שואלות אותך דבר שאפלו תינוקות של בית רבן יודעין אותו ואין אתה יודע מה להשיב: שמואל כשאמר לו שאול הַגִּידָה־נָּא לִי אֵי־זֶה בֵּית הָרֹאֶה: (שמואל א' ט' י"ח) היה צריך לומר מה אתם מבקשין אני אומר לכם איכן הוא אלא נתגאה ואמר אנכי הרואה אמר לו הקדוש ברוך הוא אתה הרואה אף אני אראך שאין אתה רואה אימתי הראהו בשעה שאמר לו (שמואל א' ט"ז א')

מַלֵּא קַרְנְךָ שֶׁמֶן וְלֵךְ אֶֽשְׁלָחֲךָ אֶל־יִשַׁי בֵּית־הַלַּחְמִי [כִּֽי־רָאִיתִי בְּבָנָיו לִי מֶלֶךְ:]

כיון שבא אל יישי העביר לפניו אליאב וראה אותו בחור התחיל משבחו ואומר אך נגד ה' משיחו אמר לו הקדוש ברוך הוא לא כך אמרת אנכי הראה אל תביט אל מראהו ואל גבה קומתו כי מאסתיהו העביר לפני כולן והוא אומר לו לא בחר ה' באלה לבסוף ויאמר שמואל אל יישי התמו הנערים ויאמר עוד שאר הקטן וכי קטן היה והלא אלי הוא הקטן שנ' (דה"י א' ב' ט"ו) אֹ֚צֶם הַשִּׁשִּׁ֔י דָּוִ֖יד הַשְּׁבִעִֽי ולמה נקרא קטן שהיה מאוס בעיני אביו מפני שכשהיה קטן היה מתנבא ואומר עתיד אני להחריב את מקומות פלשתים ולהרוג מהן אדם גדול ושמו גלית ועתיד אני לבנות בית המקדש מה עשה בו אביו הניחו לרעות את הצאן אמר לו שמואל שלחה וקחנו: וַיִּשְׁלַח וַיְבִיאֵהוּ וְהוּא אַדְמוֹנִי עִם־יְפֵה עֵינַיִם וְטוֹב רֹאִי התחיל שמואל מזלזל בו מיד קצף עליו הקדוש ברוך הוא ואמר לו קום משחהו כי זה הוא קום בגערה אמר לו קום מלפניו משיחי עומד ואתה יושב וכשמלך מהוא אומר (תהלי' קי"ח כ"ב) אֶבֶן מָאֲסוּ הַבּוֹנִים הָיְתָה לְרֹאשׁ פִּנָּה: הבונים זה שמואל וישי היתה לראש פנה היה ראש למלכים: ישעיה הראה אותו הקדוש ברוך הוא כבודו התחיל אומר (ישעי' ו' א') וָאֶרְאֶה אֶת ה' יֹשֵׁב [עַל־כִּסֵּא רָם וְנִשָּׂא וְשׁוּלָיו מְלֵאִים אֶת־הַהֵיכָל] אמר לו הקדוש ברוך הוא מפני שאתה צדיק הראיתי אותך כבודי ואתה מתגאה חייך למחר אני עובר לפניך ואתה אומר (שם ס"ג א') מִי־זֶה בָּא מֵאֱדוֹם (חֲמוּץ בְּגָדִים מִבָּצְרָה זֶה הָדוּר בִּלְבוּשׁוֹ צֹעֶה בְּרֹב כֹּחוֹ אֲנִי מְדַבֵּר בִּצְדָקָה רַב לְהוֹשִׁיעַ:)

לפיכך אם זכה אדם לחכמה אין ראוי להתגאות על ההדיוט ולא הגבור על החלש ולא העשיר על העני אמר הקדוש ברוך הוא עשיתי זה ללמד זה שנ' (משלי כ"ב ב') עָשִׁיר וָרָשׁ נִפְגָּשׁוּ עֹשֵׂה כֻלָּם ה': צריך החכם להחזיק טובה להדיוט שאלו בראתי את הכל חכמים מה היה יתרון לחכם על הכסיל לע' וכן הגבור והעשיר לכך נאמר (ירמי' ט' כ"ב) [כּה אָמַר ה'] אַל־יִתְהַלֵּל חָכָם בְּחָכְמָתוֹ וְאַל־יִתְהַלֵּל הַגִּבּוֹר בִּגְבֽוּרָתוֹ אַל־יִתְהַלֵּל עָשִׁיר בְּעָשְׁרוֹ

רבי יוסף בכור שור על בראשית פרק מט פסוק יב

חכלילי עינים מיין - עיניו פניו, מראיתו אדום, כמו "וכסה את עין הארץ", שהוא מראית הארץ. מראיתו אדום מן היין שהוא שותה, ושיניו לבנות מחלב שהוא אוכל. ויש לפרש - אדום מראיתו יותר מן היין, ושיניו לבנות יותר מחלב. כלומר - אדם יפה ובעל תואר והגון למלכות, כדכתיב בדוד "אדמוני עם יפה עינים וטוב ר

**רבנו בחיי על ויקרא פרק טז פסוק א**

 זהו שאמר הכתוב (קהלת ט, ב) הכל כאשר לכל מקרה אחד לצדיק ולרשע לטוב ולטהור ולטמא ולזובח ולאשר איננו זובח כטוב כחוטא הנשבע כאשר שבועה ירא, שלמה ע"ה היה מביט וצופה בכל הדורות בצדיקים וברשעים ורואה דברים שמגיעים לרשעים ומגיעים לצדיקים, ואמר זה רע בכל אשר נעשה תחת השמש, מקרה אחד לצדיק ורשע, לצדיק זה אברהם שנאמר (בראשית יח, יט) כי ידעתיו למען אשר יצוה את בניו ואת ביתו אחריו וגו', ולרשע זה נמרוד שהמריד כל העולם כולו להקב"ה, זה מת וזה מת, הוי אומר מקרה אחד לצדיק ולרשע. לטוב זה משה, שנאמר (שמות ב, ב) ותרא אותו כי טוב הוא, ולטהור זה דוד שנאמר (שמואל א טז, יב) וישלח ויביאהו והוא אדמוני עם יפה עינים וטוב רואי, לטמא זה נבוכדנצר, דוד יסד בית המקדש ומלך ארבעים שנה, נבוכדנצר החריבו ומלך ארבעים שנה, הוי אומר מקרה אחד לכל. ולזובח זה שלמה, שנאמר (מלכים א ח, סג) ויזבח שלמה את זבח השלמים אשר זבח לה' בקר עשרים ושנים אלף, ולאשר איננו זובח זה ירבעם, שביטל ישראל מעלות לרגל לבית המקדש שנאמר (שם יב, כח) רב לכם מעלות ירושלים, זה מלך אחר זה. כטוב זה משה, שנאמר (שמות ב, ב) ותרא אותו כי טוב הוא, כחוטא אלו מרגלים, שכתוב בהן (משלי יג, כא) חטאים תרדף רעה, משה לא נכנס לארץ מרגלים לא נכנסו לארץ. הנשבע זה צדקיה, שכתוב בו (דברי הימים ב לו, יג) וגם במלך נבוכדנצר מרד אשר השביעו באלהים ועורו את עיניו, כאשר שבועה ירא זה שמשון שנאמר (שופטים טו, יב) השבעו לי וגו', וכתיב (שם טז, כא) ויאחזוהו פלשתים וינקרו את עיניו:

(9)

(11) מנחת שי על איוב פרק ז פסוק ח

(ח) עין ראי - בס"א כ"י וגם בדפוסים ישנים הטעם באל"ף אמנם בס"ס המדוייקים הטעם ברי"ש וכן דינו כי הוא שם בשקל צורי חולי וכמוהו וכל בשרו מראי (איוב ל"ג). יפה עינים וטוב ראי (שמואל א' ט"ז) כמ"ש רד"ק שם. ובמסורת פרשת לך לך ראי ו' בחולם וסימן הגם הלם. על כן קרא לבאר. ויצחק בא מבא. וישב יצחק עם באר לחי. והוא אדמוני עם יפה עינים. לא תשורני עין ראי. וחד אתה אל ראי בחטף קמץ ע"כ. ד' קדמאי מלרע שהם לדעת קצת מדקדקים פעל עם כנוי המדבר בעדו. וי"א שהם שם עם כינוי המדבר ג"כ כלומר נבואתי וכתב רד"ק שזהו הנכון וב' בתראי מלעיל דאמרן וכן אתה אל ראי שהוא בחטף גם הוא שם כלומר אל ראות בשקל צרי עני וכ"כ הראב"ע:

(16) צרור המור על שמות פרק לא פסוק יג

ודע נא וראה כי זה השטן המשטין נקרא איש הבינים, הוא גלית הפלשתי, אשר יצא ממערכות פלשתים להלחם במערכות אלהים חיים הם מערכות ישראל. ועליו אמר המשורר (תהילים יד, א) אמר נבל בלבו אין אלהים. כי הוא מטעה את האדם מאחרי ה' ואומר לית דין ולית דיין, עד שכופר בעיקר, וזהו אין גם אחד (שם ג), ולכן תמצא שאמר שם, זה הבליעל הפלשתי גלית שמו על ששלח ידו וגלה אותה נגד ה'. ברו לכם איש. ויבא אלי לא כתיב, אלא וירד אלי (שמ"א יז. ח), כביכול אמר נגד השם. ברו לכם איש, שהוא ה' איש מלחמה (לעיל טו, ג), וירד אלי מן השמים. ולכן נקרא איש הבינים, שעמד בין הארץ ובין השמים נגד ה' ונגד משיחו, והוא שטן והוא יצר הרע. ולכן בא דוד שהוא אדמוני עם יפה עינים, לעשות דין ודם והריגה באיש הבינים, וזה לא בחיל ולא בכח אלא בשם ה' צבאות. ובכח שבת בנתים שכפר בו איש הבינים ואמר ברו לכם איש וירד אלי, כי אין לו כח להלחם בי. ובזה כפר ביציאת מצרים ובחדוש העולם, שהשבת עדות עליו. ודוד הוא הראש להלחם עמו בכח שיריו, באומרו (תהילים קיט, נד) זמירות היו לי חוקיך. והוא כמו זמיר עריצים, לא תזמור (ויקרא כה, ד), והמזמורים הם מזמרות לכרות כל כחות הדין וכח יצר הרע, כאומרם ז"ל שיר של פגעים, שהוא מסוגל להבריח המזיקים ולשברם. ולכן דוד הרג גלית הפלשתי, הוא שטן הוא יצר הרע. ולפי שזה הצר הצורר יש לו כח באלו הימים לעוות אדם בריבו, ולהזכיר חטאתם של ישראל בין ישראל ובין אביהם שבשמים, נקרא איש הבינים. ולכן נקרא זה השבת שבת בנתים, לפי שבכח התשובה, וסוד השבת שהיא תשובה כמו שכתבתי, מסתלק איש הבינים מישראל ואינו שולט עליהם ביוה"כ. ולכן אמרו בסוף נדרים (דף לב.) השטן בחושבניה שס"ד. לפי שיש לו רשות להשטין בכל שס"ה ימי השנה, חוץ מיום א' שהוא יוה"כ. ולכן אמר בכאן ושמרו בני ישראל את השבת, הוא שבת בנתים. לעשות את השבת, בפיך ובלבבך לעשותו. ביני ובין בני ישראל אות היא לעולם. כי אני מכפר לכם בזכות התשובה, שהוא יום השבת, וזהו ביני ובין בני ישראל. ואיש הבינים לא יבא בינינו בזה היום, בזכות שבת בנתים שהוא סוד התשובה. ועל זה הטעם נקרא שבת בנתים, לפי שכתב בכאן בזה השבת הב' ביני ובין בני ישראל, מה שלא אמר בשבת הראשון. ולכן נקרא איש הבינים, היצר הרע, לפי שהוא עומד לעולם בין מערכות פלשתים ובין מערכות ישראל לעוות אדם בריבו.

**נחום פרק ב, א-ה**

(א) הִנֵּ֨ה עַל־הֶהָרִ֜ים רַגְלֵ֤י מְבַשֵּׂר֙ מַשְׁמִ֣יעַ שָׁל֔וֹם חָגִּ֧י יְהוּדָ֛ה חַגַּ֖יִךְ שַׁלְּמִ֣י נְדָרָ֑יִךְ כִּי֩ לֹ֨א יוֹסִ֥יף ע֛וֹד ־לַֽעֲבָר־בָּ֥ךְ בְּלִיַּ֖עַל כֻּלֹּ֥ה נִכְרָֽת: (ב) עָלָ֥ה מֵפִ֛יץ עַל־פָּנַ֖יִךְ נָצ֣וֹר מְצֻרָ֑ה צַפֵּה־דֶ֙רֶךְ֙ חַזֵּ֣ק מָתְנַ֔יִם אַמֵּ֥ץ כֹּ֖חַ מְאֹֽד: (ג) כִּ֣י שָׁ֤ב ה֙' אֶת־גְּא֣וֹן יַעֲקֹ֔ב כִּגְא֖וֹן יִשְׂרָאֵ֑ל כִּ֤י בְקָקוּם֙ בֹּֽקְקִ֔ים וּזְמֹרֵיהֶ֖ם שִׁחֵֽתוּ: (ד) מָגֵ֨ן גִּבֹּרֵ֜יהוּ מְאָדָּ֗ם אַנְשֵׁי־חַ֙יִל֙ מְתֻלָּעִ֔ים בְּאֵשׁ־פְּלָד֥וֹת הָרֶ֖כֶב בְּי֣וֹם הֲכִינ֑וֹ וְהַבְּרֹשִׁ֖ים הָרְעָֽלוּ:

Behold on the hills The footsteps of a herald Announcing good fortune! “Celebrate your festivals, O Judah, Fulfill your vows. Never again shall scoundrels invade you, They have totally vanished.” A shatterer has come up against you. Man the guard posts, Watch the road; Steady your loins, Brace all your strength! For the LORD has restored the Pride of Jacob As well as the Pride of Israel, Though marauders have laid them waste And ravaged their branches. His warriors’ shields are painted red, And the soldiers are clothed in crimson; The chariots are like flaming torches, On the day they are made ready. The [arrows of] cypress wood are poisoned,

ב.א. אני חבצלת השרון שושנת העמקים: אמרת כנשתא דישראל בעידן דמרי עלמא משרי שכינתיה בינאי אנא מתילא לנרגיס רטיב מן גינתא דעדן ועובדויי יאיין כורדא דבמישר גינתא דעדן:

The Assembly of Israel said, “During the time that the Lord of the World makes His Presence dwell among us, I am like the narcissus fresh from the Garden of Eden and my actions are beautiful like the rose in the valley of the Pleasure-Garden of Eden.

רש"ר הירש בראשית פרשת ויצא פרק כט פסוק יז

(יז) במקום לומר: לאה היתה יפה פחות, הרי זו לשון נקיה להבליט ולקלס את מה שהיה יפה גם בה: עיניה היו רכות ועדינות, בניגוד לרחל שהיתה כולה יפה.

(51) ספר גימטריאות לר' יהודה החסיד עניינים אות קעה

ד' מתו בעטיו של נחש, אלו הן: בנימן, ועמרם, ישי, כלאב.

בדברי הימים תמצא כתוב (דה"א ח' א'): "בנימן הוליד את בלע בכורו", וכתיב (שם ה'): "וגרא ושפופן", שפיפון זה נחש - תקח הנעלם של 'נחש': נו"ן חי"ת שי"ן, עולה תקכ"ו כמו שפיפון - לכך רמוז בבני בניו של בנימן, נחש.

ומנלן ישי? - דכתיב בשמואל (שמ"ב י"ז כ"ה): "ועמשא בן איש ושמו יתרא הישראלי, אשר בא אל אביגל בת נחש, אחות צרויה אם יואב". ו'נחש' הוא ישי, כמו שמוכיח בדברי הימים (דה"א ב' י"ב): "ועובד הוליד את ישי" - וכתיב (שם י"ב י"ג): "אישי", שהיה עשיר גדול, כדכתיב ביצחק (בראשית כ"ו י"ג): "ויגדל האיש" וגו' - "ואישי הוליד את בכורו את אליאב [וגו'], ואחיותיהם צרויה ואביגיל; ובני צרויה, אבשי ויואב ועשאל, שלשה" (דה"א ב' י"ג-ט"ז) - "שלשה", שקולים וצדיקים ושרים - לכך קרא לישי 'נחש', שמת בעטיו של נחש.

ועמרם מנלן? - דכתיב (שמות ג' ו'): "ויאמר אליו, אנכי אלהי אביך", זהו אביו עמרם. שאם נאמר על האבות, היה לומר לו "אלהי אבותיך". ונתן לו אות הראשון מנחש, רמז לו, שמת בעטיו של נחש. ואות האחרון, מידו שנצטרעה, דכתיב (בראשית ג' א'): "והנחש היה ערום מכל", בגימטריא מצורע. ועמרם היה כמו מלאך, לכך רמוז במזמור "ברכי נפשי את ה'" (תהילים ק"ד ד'): "עשה מלאכיו רוחות משרתיו אש לוהט", ושם עלה משה בנו.

כלאב בן דוד, דכתיב בדברי הימים (דה"א ג' א'): "שיני, דניאל, לאביגיל הכרמלית", וכתיב בשמואל (שמ"ב ג' ג'): "ומשנהו כלאב, לאביגל אשת נבל הכרמלי". 'כלאב'?! דניאל שמו! כמו שמוכיח בדברי הימים, ולמה 'כלאב'? - כמו דומה לאב, לדוד, "אדמוני עם יפה עינים" (שמ"א ט"ז י"ב), שלא יאמרו בן נבל הוא. ד"א: דניאל שמו, ולמה קראו כלאב? - לומר לך, כמו אבי אביו ישי, שלא חטא ומת בעטיו של נחש, ובני בנים הרי הם כבנים; לכך נמחל לדוד עון דבת שבע, דברא מזכי לאבא.

1. 9 **ישעיהו פרק מא פסוק כז:** רִאשׁ֥וֹן לְצִיּ֖וֹן הִנֵּ֣ה הִנָּ֑ם וְלִירוּשָׁלִַ֖ם מְבַשֵּׂ֥ר אֶתֵּֽן: [↑](#footnote-ref-1)